MEDDELELSE — OFFENTLIG HØRING

Benævnelser fra Mercosur, for hvilke der skal indrømmes beskyttelse som traditionelle benævnelser for vin i Den Europæiske Union

(2018/C 322/11)

Mercosurs myndigheder har inden for rammerne af de igangværende forhandlinger med Mercosur (Argentina, Brasilien, Paraguay og Uruguay) med henblik på en associeringsaftale (i det følgende benævnt »aftalen«) og et dertilhørende bilag om handel med vin og spiritus anmodet om beskyttelse i henhold til aftalen af 12 benævnelser som traditionelle benævnelser for vin. Europa-Kommissionen vurderer i øjeblikket, om disse benævnelser skal beskyttes i henhold til den fremtidige aftale som traditionelle benævnelser.

Kommissionen opfordrer alle medlemsstater, tredjelande eller fysiske eller juridiske personer, der har en legitim interesse, som har bopæl eller er etableret i en medlemsstat eller et tredjeland, til at rejse indsigelse mod en sådan beskyttelse ved at fremsende en behørigt begrundet erklæring.

Indsigelserne skal være Kommissionen i hænde senest en måned efter datoen for denne meddelelses offentliggørelse. Indsigelserne behandles kun, hvis de modtages inden for ovennævnte tidsfrist. Indsigelserne sendes til følgende e-mailadresse: AGRI-A3@ec.europa.eu.

Den eventuelle beskyttelse af disse benævnelser som traditionelle benævnelser i Den Europæiske Union afhænger af, om forhandlingerne får en vellykket afslutning og munder ud i en efterfølgende retsakt.

ANSØGNING OM BESKYTTELSE AF DEN TRADITIONELLE BENÆVNELSE

»CRIANZA«

Sprog, som ansøgningen er affattet på: Spansk

Ansøger: Argentina

Traditionel benævnelse, som der ansøges om beskyttelse af: Crianza

Det sprog, som den traditionelle benævnelse findes på: Spansk

Kategorier af vinavlsprodukter Vin

Definition Benævnelserne: Barrel, Crianza en Roble, Criado en Barrica de Roble eller lignende må kun anvendes, hvis der rent faktisk er anvendt egetræsfade til at videregive træets egenskaber til vinen.

(Art.6 de la Resolución No 23/2008).

ANSØGNING OM BESKYTTELSE AF DEN TRADITIONELLE BENÆVNELSE

»DULCE NATURAL«

Sprog, som ansøgningen er affattet på: Spansk

Ansøger: Argentina

Traditionel benævnelse, som der ansøges om beskyttelse af: Dulce natural

Det sprog, som den traditionelle benævnelse findes på: Spansk

Kategorier af vinavlsprodukter Vin

Definition Vino dulce natural: Produktet opnås ved delvis gæring af enten friske, modne druer eller frisk druemost af Vitis Vinifera L. fremstillet ved en ufuldstændig gæring, idet der er anvendt fysiske metoder under fremstillingsprocessen, med et alkoholindhold på mindst fem volumenprocent (5 % v/v) og et sukkerindhold (udelukkende gæringsrester) på mindst tyve gram pr. liter (20 g/l) fra reducerende sukker. Vinen kan være både generisk eller enkeltdruevin.

Vino espumante dulce natural: Et produkt, hvis kuldioxidindhold er resultatet af gæring i en lukket beholder, og som fremstilles af most af fine druer eller delvist gæret most af fine druer konserveret ved hjælp af fysiske processer, med et sluttryk på mindst fire atmosfærer (4 atm.) ved en temperatur på tyve grader (20 °C), og med et alkoholindhold på mindst syv volumenprocent (7 v/v) og et resterende indhold af naturligt sukker på mindst tres gram pr. liter (60 g/l), som ikke må tilføjes med tirage- og/eller ekspeditionslikør.

(Art. 1 y 2 de la Resolución 17/2012 y Anexo I, Punto I, Punto 2.2 de la Resolución No 01/2003).

ANSØGNING OM BESKYTTELSE AF DEN TRADITIONELLE BENÆVNELSE

»FINO«

Sprog, som ansøgningen er affattet på: Spansk

Ansøger: Argentina

Traditionel benævnelse, som der ansøges om beskyttelse af: Fino

Det sprog, som den traditionelle benævnelse findes på: Spansk

Kategorier af vinavlsprodukter Vin

Definition Vin med et alkoholindhold på 8,6-14,0 volumenprocent, som udelukkende er fremstillet af sorten Vitis vinifera (med undtagelse af Criolla Grande og Cereza) under anvendelse af de passende teknologiske processer, der sikrer, at vinen får de optimale organoleptiske egenskaber.

(Capítulo 2 Art. 2.2.1.3 del Reglamento GMC No 45/1996, Reglamento Vitivinícola del Mercosur)

ANSØGNING OM BESKYTTELSE AF DEN TRADITIONELLE BENÆVNELSE

»VINO GENEROSO«

Sprog, som ansøgningen er affattet på: Spansk

Ansøger: Argentina

Traditionel benævnelse, som der ansøges om beskyttelse af: Vino Generoso

Det sprog, som den traditionelle benævnelse findes på: Spansk

Kategorier af vinavlsprodukter Vin

Definition Særlige vine (likørvine og/eller vine tilsat alkohol):

1.Kategori A: Tør eller sød vin, der uden tilsætningsstoffer har et alkoholindhold på mindst tolv en halv volumenprocent (12,5 %) og/eller et virkeligt/potentielt alkoholindhold på mindst femten grader (15° GL.)2.Kategori B: Tør eller sød vin med et alkoholindhold på mindst femten volumenprocent (15 %), som bl.a. resulterer af tilsætningen af vinalkohol på et hvilket som helst tidspunkt under fremstillingen3.Kategori C: Vin, der opnås ved tilføjelsen af følgende produkter, enten sammen eller separat, på et hvilket som helst, uspecificeret tidspunkt i fremstillingsprocessen: koncentreret most, mistela, arrope, karameliseret druemost eller vinalkohol med et samlet alkoholindhold på mindst femten grader (15° GL.)

(Art. 17 inc. B de la Ley 14.878 Ley General de Vinos)

ANSØGNING OM BESKYTTELSE AF DEN TRADITIONELLE BENÆVNELSE

»FINO«

Sprog, som ansøgningen er affattet på: Spansk

Ansøger: Uruguay

Traditionel benævnelse, som der ansøges om beskyttelse af: Fino

Det sprog, som den traditionelle benævnelse findes på: Spansk

Kategorier af vinavlsprodukter Vin

Definition Vin med et alkoholindhold på 8,6-14,0 volumenprocent, som udelukkende er fremstillet af sorten Vitis vinifera (med undtagelse af Criolla Grande og Cereza) under anvendelse af de passende teknologiske processer, der sikrer, at vinen får de optimale organoleptiske egenskaber.

(Capítulo 2 Art. 2.2.1.3, Reglamento GMC No 45/1996, Reglamento Vitivinícola del Mercosur)

ANSØGNING OM BESKYTTELSE AF DEN TRADITIONELLE BENÆVNELSE

»LEVE«

Sprog, som ansøgningen er affattet på: Spansk

Ansøger: Uruguay

Traditionel benævnelse, som der ansøges om beskyttelse af: Leve

Det sprog, som den traditionelle benævnelse findes på: Spansk

Kategorier af vinavlsprodukter Vin

Definition Vin, hvis alkoholindhold på 7,0-8,5 volumenprocent er opnået udelukkende ved gæring af det naturlige sukkerindhold i druerne, og som er fremstillet i løbet af høstperioden i den producerende region.

(Res GMC 45/96, Decreto 325/97, Decreto 190/2010)

ANSØGNING OM BESKYTTELSE AF DEN TRADITIONELLE BENÆVNELSE

»RESERVA«

Sprog, som ansøgningen er affattet på: Spansk

Ansøger: Uruguay

Traditionel benævnelse, som der ansøges om beskyttelse af: Reserva

Det sprog, som den traditionelle benævnelse findes på: Spansk

Kategorier af vinavlsprodukter Vin

Definition Oversættelse til arbejdsbrug: Vin, der er fremstillet af stammer af sorten Vitis vinifera anerkendt for deres vindruekvalitet, og hvis organoleptiske egenskaber efter en lagringsproces under passende forhold har nået et godt niveau.

(Decreto N.o 315/994)

ANSØGNING OM BESKYTTELSE AF DEN TRADITIONELLE BENÆVNELSE

»VIEJO«

Sprog, som ansøgningen er affattet på: Spansk

Ansøger: Uruguay

Traditionel benævnelse, som der ansøges om beskyttelse af: Viejo

Det sprog, som den traditionelle benævnelse findes på: Spansk

Kategorier af vinavlsprodukter Vin

Definition Vin, der sælges med benævnelsen »gammel vin«, skal have undergået en fremstillingsproces på mindst 2 år.

(Decreto 6/8/29)

ANSØGNING OM BESKYTTELSE AF DEN TRADITIONELLE BENÆVNELSE

»FINO«

Sprog, som ansøgningen er affattet på: Portugisisk

Ansøger: Brasilien

Traditionel benævnelse, som der ansøges om beskyttelse af: Fino

Det sprog, som den traditionelle benævnelse findes på: Portugisisk

Kategorier af vinavlsprodukter Vin

Definition Vinho fino er vin med et alkoholindhold på mellem 8,6 (otte og seks tiendedele %) og 14 (fjorten %) volumenprocent, som er fremstillet under anvendelse af de passende teknologiske processer, der sikrer, at vinen får de optimale organoleptiske egenskaber, og udelukkende af de mest ædle druer af sorten Vitis viniferas, jf. forordningen.

(item 2.2.1.3. do Regulamento Vitivinícola do Mercosul, Lei Federal n. 7.678/1988, § 1, Art. 9)

ANSØGNING OM BESKYTTELSE AF DEN TRADITIONELLE BENÆVNELSE

»LEVE«

Sprog, som ansøgningen er affattet på: Portugisisk

Ansøger: Brasilien

Traditionel benævnelse, som der ansøges om beskyttelse af: Leve

Det sprog, som den traditionelle benævnelse findes på: Portugisisk

Kategorier af vinavlsprodukter Vin

Definition Art. 10. Vinho leve er vin med et alkoholindhold på mellem 7 (syv %) og 8,5 (otte og fem tiendedele %) volumenprocent opnået udelukkende ved gæring af det naturlige sukkerindhold i druerne, som er fremstillet i løbet af høstperioden i den producerende region. Det er ikke tilladt at anvende bordvin i fremstillingen af Vinho leve.

(item 2.2.1.2. do Regulamento Vitivinícola do Mercosul, Lei Federal n. 7.678/1988, Art. 10)

ANSØGNING OM BESKYTTELSE AF DEN TRADITIONELLE BENÆVNELSE

»RESERVA«

Sprog, som ansøgningen er affattet på: Portugisisk

Ansøger: Brasilien

Traditionel benævnelse, som der ansøges om beskyttelse af: Reserva

Det sprog, som den traditionelle benævnelse findes på: Portugisisk

Kategorier af vinavlsprodukter Vin

Definition

I - Det er, hvad angår rødvin med et alkoholindhold på mindst 11 volumenprocent, obligatorisk med en lagringsperiode på mindst 12 måneder under forudsætning af, at der anvendes beholdere af de(n) rette træsort(er)

II - Det er, hvad angår hvidvin eller rosévin med et alkoholindhold på mindst 11 volumenprocent, obligatorisk med en lagringsperiode på mindst 6 måneder under forudsætning af, at der anvendes beholdere af de(n) rette træsort(er).

(Portaria MAPA n. 43/2016, art. 30)

ANSØGNING OM BESKYTTELSE AF DEN TRADITIONELLE BENÆVNELSE

»GRAN RESERVA«

Sprog, som ansøgningen er affattet på: Portugisisk

Ansøger: Brasilien

Traditionel benævnelse, som der ansøges om beskyttelse af: Gran Reserva

Det sprog, som den traditionelle benævnelse findes på: Portugisisk

Kategorier af vinavlsprodukter Vin

Definition

I - Det er, hvad angår rødvin med et alkoholindhold på mindst 11 volumenprocent, obligatorisk med en lagringsperiode på mindst 18 måneder samt at anvende beholdere af de(n) rette træsort(er) med en kapacitet på højst 600 liter i en periode på mindst 6 måneder

II - Det er, hvad angår hvidvin og rosévin med et alkoholindhold på mindst 11 volumenprocent, obligatorisk med en lagringsperiode på mindst 12 måneder samt at anvende beholdere af de(n) rette træsort(er) med en kapacitet på højst 600 liter i en periode på mindst 3 måneder

(Portaria MAPA n. 43/2016, art. 30)